          ROMÂNIA                               
     JUDEŢUL IAŞI                                                          
MUNICIPIUL PAŞCANI                                                            
  CONSILIUL LOCAL                                                            

HOTARAREA    NR.  28
    din  7.03.2011


privind completarea şi modificarea HCL nr. 56 din 29.03.2007 – aprobarea tarifelor pentru închirierea Sălii de sport din str. Sportului nr. 23, aflată în proprietatea publică a municipiului Paşcani

                         
Consiliul Local al municipiului Paşcani, judeţul Iaşi;
Având în vedere Legea nr.273/2006 privind finanţele publice locale, cu modificările şi completările ulterioare;
Având în vedere art. 3 din Legea nr. 69/2000, legea educaţiei fizice şi sportului, cu modificările şi completările ulterioare;
Având în vedere prevederile art. 1, art.3 alin. (1) şi (4) din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;
Având în vedere Legea nr.571/2003, privind Codul Fiscal,  cu modificările şi completările ulterioare;
În temeiul art. 36 alin.(2) lit.c) şi d), alin. (5) lit. a) şi alin.(6) lit.a) pct. 6, alin.(9)  din Legea nr. 215 / 2001, privind administraţia publică locală, republicată, cu modificările şi completările ulterioare;
In conformitate cu prevederile Legii nr. 24/2000, privind normele de tehnica legislativa pentru elaborarea actelor normative, republicata;
           Având în vedere propunerea initiatorului proiectului de hotarare, viceprimarul municipiului Pascani si expunerea de motive a initiatorului, inregistrata sub nr. 5283/02.03.2011;
Având în vedere raportul de specialitate întocmit de Compartimentul Sport, Cultură, Culte, Compartimentul Patrimoniu şi Contracte, Compartimentul Juridic şi Contencios si  Serviciul Buget, Financiar, Contabilitate din cadrul  aparatului de specialitate al Primarului municipiului Paşcani, inregistrat sub  nr. 5284/02.03.2011;
  Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:
· Avizul Comisiei  pentru invatamant si activitati stiintifice, cultura, culte, tineret, sport si turism,  inregistrat sub nr. 231/04.03.2011;
În temeiul prevederilor art.45 din Legea nr.215/2001, privind administraţia publică locală, republicată, cu modificările şi completările ulterioare, 

H O T Ă R Ă Ş T E:

Art.I  Se modifică şi se completează articolul  1 la Hotărârea Consiliului Local  nr. 56 din 29.03.2007 privind aprobarea tarifelor pentru închirierea Sălii de sport din str. Sportului nr. 23, aflată în proprietatea publică a municipiului Paşcani,  care va avea următorul cuprins:


 „Se aprobă tarifele pentru închirierea Sălilor  de sport aflate în proprietatea publică a municipiului Paşcani, conform anexei nr.1, parte integrată din prezenta hotărâre”.

Art. II  Se modifică şi se completează articolul 2 la Hotărârea Consiliului Local  nr. 56 din 29.03.2007 privind aprobarea tarifelor pentru închirierea Sălii de sport din str. Sportului nr. 23, aflată în proprietatea publică a municipiului Paşcani,  care va avea următorul cuprins:

„Fac excepţie de la plata taxei pentru închirierea sălilor de sport organizaţiile cu caracter public, Clubul Sportiv Municipal Paşcani, asociaţiile şi cluburile sportive recunoscute de Autoritatea Naţională pentru Sport şi Tineret, având certificat de identitate sportivă şi care participă la competiţiile naţionale şi internaţionale, reprezentând municipiul Paşcani”.

Art. III   Biroul Administraţie Publică va comunica în copie prezenta hotărâre:

· Instituţiei Prefectului Iaşi;
· Primarului municipiului Paşcani;
· Serviciului Buget, Financiar, Contabilitate;
· Compartimentul Sport, Cultură, Culte;
· Compartimentului Patrimoniu şi Contracte;
· Administratorilor bazelor sportive;
· Mass-media.






PREŞEDINTE DE ŞEDINŢĂ ,
Consilier, COSTIN  CLAUDIA






     Contrasemnează  pentru legalitate
       		                                                             SECRETARUL MUNICIPIULUI, 
                                                                                   Cons. Jr.  MIRCEA ZUZAN 








                                                                   ANEXA nr. 1
                                                                 La H.C.L. nr.   28 / 7.03.2011



 Tarifele privind închirierea sălilor de sport aflate în proprietatea publică a muncipiului Paşcani, pentru practicarea de activităţi sportive



1. Tarife privind închirierea Salii de sport aflată pe str. Sportului nr.23:

· Pentru grupuri mai mari de 5 persoane:
· 40 Lei/oră – pentru perioada de zi;
· 80 Lei/oră – pentru perioada în care este necesar iluminatul artificial;
· Pentru grupuri mai mici de 5 persoane:
· 7,5 Lei/oră de persoană – tarif unic.


2. Tarife privind închirierea Salii de sport aflată pe Str. Stadionului nr.1:

· Pentru grupuri mai mari de 5 persoane:
· 60 Lei/oră – pentru perioada de zi;
· 100 Lei/oră – pentru perioada în care este necesar iluminatul artificial;
· Pentru grupuri mai mici de 5 persoane:
· 9,5 Lei/oră de persoană – tarif unic.


Pe perioada de folosire a energiei termice, tarifele mai sus prezentate vor fi majorate cu 20 lei/oră. 







